РЕШЕНИЕ НА КОМИСИЯТА
от 15 октомври 2007 година
за признаване по принцип на пълнотата на документацията, представена за подробен преглед, с оглед на възможното включване на Adoxophyes orana granulovirus, amisulbrom, emamectin, pyridalil и Spodoptera littoralis nucleopolyhedrovirus в приложение I към Директива 91/414/ЕИО на Съвета
(нотифицирано под номер C(2007) 4647)
(Текст от значение за ЕИП)
(2007/669/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 91/414/ЕИО на Съвета от 15 юли 1991 г. относно пускането на пазара на продукти за растителна защита (1), и по-специално член 6, параграф 3 от него,
като има предвид, че:
(1)
Директива 91/414/ЕИО предвижда да се изготви списък на Общността с разрешените активни вещества за включване в състава на продукти за растителна защита.
(2)
На 29 ноември 2004 г. Andermatt Biocontrol GmbH представи пред органите на Германия досие за активното вещество Adoxophyes orana granulovirus със заявление за включването му в приложение I към Директива 91/414/ЕИО. На 24 март 2006 г. Nissan Chemical Europe S.A.R.L. представи пред органите на Обединеното кралство досие за активното вещество amisulbrom със заявление за включването му в приложение I към Директива 91/414/ЕИО. На 23 юни 2006 г. Syngenta Ltd. представи пред органите на Франция досие за активното вещество emamectin със заявление за включването му в приложение I към Директива 91/414/ЕИО. На 28 март 2006 г. Sumitomo Chemical Agro Europe SAS представи пред органите на Нидерландия досие за активното вещество pyridalil със заявление за включването му в приложение I към Директива 91/414/ЕИО. На 2 януари 2007 г. Andermatt Biocontrol GmbH представи пред органите на Естония досие за активното вещество Spodoptera littoralis nucleopolyhedrovirus със заявление за включването му в приложение I към Директива 91/414/ЕИО.
(3)
Органите на Германия, Обединеното кралство, Нидерландия и Естония уведомиха Комисията, че въз основа на предварителен преглед досиетата за въпросните активни вещества отговарят на изискванията за данни и информация, посочени в приложение II към Директива 91/414/ЕИО. Предоставените досиета отговарят също така на изискванията относно информацията и данните, посочени в приложение III към същата директива по отношение на един продукт за растителна защита, съдържащ въпросните активни вещества. Съгласно член 6, параграф 2 от Директива 91/414/ЕИО впоследствие досиетата бяха изпратени от заявителите до Комисията и другите държави-членки и бяха предоставени на Постоянния комитет по хранителната верига и здравето на животните.
(4)
С настоящото решение следва официално да се потвърди на общностно равнище, че досиетата принципно отговарят на изискванията за данните и информацията, посочени в приложение II към Директива 91/414/ЕИО, и покрива - поне за един продукт за растителна защита, съдържащ въпросното активно вещество - изискванията на приложение III към посочената директива.
(5)
Настоящото решение не засяга правото на Комисията да изисква от заявителя да предостави допълнителни данни или информация с оглед изясняването на определени части от досиетата.
(6)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Без да се засягат разпоредбите на член 6, параграф 4 от Директива 91/414/ЕИО, досиетата относно активните вещества, определени в приложението към настоящото решение, предоставени на Комисията и държавите-членки с цел да бъдат включени в приложение I към спомената директива, принципно отговарят на изискванията за данните и информацията, посочени в приложение II към директивата.
Също така досиетата отговарят и на изискванията за данните и информацията, посочени в приложение III към споменатата директива, по отношение на продукт за растителна защита, който съдържа активното вещество, като се вземат предвид предложените приложения на този продукт.
Член 2
Докладващата държава-членка провежда детайлна проверка на досиетата, посочена в член 1, и съобщава на Комисията за заключенията от проверката им заедно с препоръка относно включването или невключването в приложение I към Директива 91/414/ЕИО на активните вещества, посочени в член 1, и всички условия за това включване възможно най-бързо и в срок най-късно до една година считано от публикуването на настоящото решение в Официален вестник на Европейския съюз.
Член 3
Адресати на настоящото решение са държавите-членки.
Съставено в Брюксел на 15 октомври 2007 година.